BJP बोली- यह ड्रामा है, उन्होंने अमरनाथ के लिए जमीन नहीं दी थी
Jammu Kashmir PDP Chief Mehbooba Mufti Navagraha Mandir Poonch Visit - PDP चीफ महबूबा मुफ्ती शिवलिंग का जलाभिषेक कर चर्चा में आ गई हैं। महबूबा मंगलवार को पुंछ के नवग्रह मंदिर पहुंचीं थीं। वो पूरे मंदिर में घूमीं और शिवलिंग पर जल चढ़ाया।
PDP चीफ महबूबा मुफ्ती शिवलिंग का जलाभिषेक कर चर्चा में आ गई हैं। वे मंगलवार यानी 14 मार्च को पुंछ के नवग्रह मंदिर पहुंची थीं और वहां शिवलिंग पर जल चढ़ाया। उन्होंने मंदिर में बनी यशपाल शर्मा की मूर्ति पर फूल भी चढ़ाए।
भाजपा ने महबूबा के मंदिर जाने को ड्रामा बताया है। पार्टी ने कहा कि कभी महबूबा ने अमरनाथ धाम के लिए जमीन देने से इनकार कर दिया था। इससे पहले महबूबा 2017 में गांदरबल के खीर भवानी मंदिर में भी जा चुकी हैं। तब वे जम्मू-कश्मीर की मुख्यमंत्री थीं।
महबूबा बोलीं- किसी ने जल से भरा बर्तन पकड़ा दिया था, इसलिए अर्पण कर दिया
महबूबा ने कहा है कि यह मंदिर पीडीपी के बड़े नेता यशपाल शर्मा ने बनवाया था। उनका बेटा चाहता था कि मैं मंदिर के अंदर जाऊं। जब मैं अंदर गई, तो किसी ने मुझे जल से भरा बर्तन थमा दिया। अगर मैं उसे लौटा देती तो गलत होता इसलिए मैंने वह जल चढ़ा दिया।
इस ड्रामे से कुछ हासिल नहीं होगा- भाजपा
जम्मू-कश्मीर के भाजपा प्रवक्ता रनबीर सिंह पठानिया ने कहा कि 2008 में महबूबा और उनकी पार्टी ने अमरनाथ धाम के लिए जमीन के अलॉटमेंट का विरोध किया था। श्रद्धालुओं के लिए इस जमीन पर निवास स्थान बनाए जाने थे। अब उनका मंदिर जाना केवल एक ड्रामा है। इससे उन्हें कुछ हासिल नहीं होगा। अगर राजनीतिक ड्रामों से कुछ हासिल होता तो जम्मू-कश्मीर आज समृद्धि का बाग बन गया होता।
देवबंद के उलेमा बोले-शिवलिंग पर जल चढ़ाना शरीयत के खिलाफ:मसूद अहमद कासमी ने कहा- महबूबा मुफ्ती ने इस्लाम के खिलाफ काम किया
महबूबा मुफ्ती के शिवलिंग पर जल चढ़ाने पर उलेमा नाराज हो गए हैं। इत्तेहाद उलेमा-ए-हिंद के राष्ट्रीय उपाध्यक्ष उलेमा मसूद अहमद कासमी की इस पर तीखी प्रतिक्रिया दी है। उन्होंने कहा कि जिस प्रकार से महबूबा मुफ्ती ने शिवलिंग पर जल चढ़ाकर पूजा-अर्चना की, वह गलत है। शरीयत के खिलाफ है। मुसलमानों को इससे बचना चाहिए। पढ़ें पूरी खबर...
ये खबरें भी पढ़ें...
महबूबा मुफ्ती ने कहा भारत की हालत भी पाकिस्तान जैसी है
जम्मू-कश्मीर की पूर्व मुख्यमंत्री और PDP चीफ महबूबा मुफ्ती ने भारत की तुलना पाकिस्तान से की है। उन्होंने कहा कि जिस तरह पाकिस्तान की पुलिस पूर्व पीएम इमरान खान को गिरफ्तार करने की कोशिश कर रही है। उसी तरह से भारत में सरकार विपक्षी नेताओं, मंत्रियों की गिरफ्तारियां करवा रही है। उन पर एजेंसियों की छापेमारी हो रही है। पढ़ें पूरी खबर...
फारूक अब्दुल्ला का केंद्र से सवाल- क्या आप 24 करोड़ मुस्लिमों को चीन भेज देंगे? 
नेशनल कॉन्फ्रेंस के प्रमुख और जम्मू-कश्मीर के पूर्व मुख्यमंत्री फारूक अब्दुल्ला ने केंद्र सरकार पर निशाना साधा है। अब्दुल्ला ने कहा कि सरकार देश को धार्मिक लकीरें खींचकर बांट रही है। इस पर रोक लगनी चाहिए। देश में डर और नफरत की राजनीति नई नहीं है। ये लोग 22-24 करोड़ मुस्लिमों के साथ क्या करेंगे? क्या उन्हें समंदर में फेंक देंगे या उन्हें चीन भेज देंगे? पूरी खबर यहां पढ़ें...
फारूक अब्दुल्ला ने कहा था- राम सबके हैं, सिर्फ हिंदू धर्म के नहीं
जम्मू और कश्मीर के पूर्व मुख्यमंत्री और नेशनल कॉन्फ्रेंस के अध्यक्ष फारूक अब्दुल्ला ने नवंबर में भगवान राम को लेकर बड़ा बयान दिया था। उन्होंने कहा था कि भगवान राम सबके हैं, केवल हिंदू धर्म के लोगों के लिए नहीं हैं। कोई भी मजहब बुरा नहीं होता। इंसान भ्रष्ट होता है। पूरी खबर यहां पढ़ें...